Iz*One

IZ*ONE (בקוריאנית: 아이즈원) היא להקת בנות דרום קוריאנית שהורכבה בתוכנית הריאלטי "Produce 48", ופעלה בדרום קוריאה ויפן. הלהקה החלה את פעילותה באוקטובר 2018, הורכבה מ-12 בנות, ג'אנג וון-יונג, מיאוואקי סאקורה, ג'ו יורי, צ'וי ינה, אן יוג'ין, יאבוקי נאקו, קוון אונבי, קאנג היי-וון, הונדה היטומי, קים צ'א-וון, קים מינג'ו ולי צ'א-יון.

לאורך שנות פעילותה של הלהקה, פורסמו שני אלבומי אולפן (אחד קוריאני ואחד יפני), שבעה מיני-אלבומים (ארבעה בקוריאנית ושלושה ביפנית). הלהקה התפרקה רשמית ב-29 באפריל 2021.

== שם הלהקה ==
שם הלהקה, IZ*ONE, אשר נכתב באותיות גדולות בלבד באנגלית, הוצע על ידי מעריצי הסדרה והלהקה ונבחר לבסוף על ידי CJ Entertainment, חברה בת של Mnet.<ref></ref>

המשמעות הראשונה של השם היא נראות הצירוף "IZ" כמו "12", שהוא מספר הבנות המרכיב את הלהקה, והמילה "ONE", המסמלת את כך שהחברות משלימות אחת את השנייה ומתפקדות כלהקה אחת כשהן מופיעות. המשמעות השנייה היא הגיית הצירוף "IZ" כמו המילה "eyes" (עיניים). הכוכבית המחברת בין ה"IZ" ל-"ONE" מסמלת את גלגל המזלות.<ref></ref><ref></ref>

== היסטוריה ==
=== לפני הקמת הלהקה ===
טרם השתתפותן בתוכנית אשר הרכיבה את הלהקה, חלק מהבנות היו חברות בעבר; הונדה היטומי השתתפה בלהקה בAKB48, סאקורה לקחה חלק בהצגות תיאטרון שונות והייתה חברה בHKT48, יאבוקי נאקו השתתפה גם היא בHKT48, ובנוסף לקחה חלק במספר סרטים ופרסומות טלוויזיה. שלושת הבנות היפניות היו צריכות לקחת הפסקה מהלהקות בהן היו לפני השתתפותן ב-Produce 48.

קוון אונבי ביצעה את הופעת הבכורה שלה בעבר, בלהקה בשם "Ye-A" תחת שם הבמה "קאזו", אך החליטה לפרוש ממנה לאחר כמה שנים בעקבות הרגשה של חוסר מיצוי עצמי.<ref></ref> לי צ'א-יון הייתה מתלמדת ותיקה של JYP אנטרטיינמנט. היא השתתפה במספר תוכניות טלוויזיה כמו "Kpop star 3" של רשות השידור "SBS" ותוכנית הריאליטי "Sixteen" שיצרה את הלהקה טווייס. לאחר השתתפותה ב-Sixteen, היא החליטה לעבור ולחתום ב-WM Entertainment.<ref></ref>

ג'ו יורי לקחה חלק בתוכנית הריאליטי "Idol School", תוכנית הדומה לProduce 101, בה הוקמה הלהקה fromis 9, אך הודחה במקום ה-15 ולא זכתה לקחת חלק בלהקה. קאנג הי-וון הייתה מועמדת לקחת חלק בלהקה שלבסוף לא יצא לפועל.<ref></ref> קים מינג'ו שיחקה והופיעה בדרמות קוריאניות רבות כגון "Tempted" ו-"Its not you fault".<ref></ref> אן יוג'ין הופיעה במספר פרסומות טלוויזיה לעדשות מגע.<ref></ref>

=== הרכבת הלהקה ב-Produce 48 ===
לוגו הלהקה
IZ*ONE נוצרה במהלך תוכנית ריאליטי הישרדותית אשר שודרה בתאגיד השידור Mnet, בשם "Produce 48", העונה השלישית של התוכנית "Produce 101", ובה התחרו 96 מתלמדות מחברות שונות על מקום בלהקה. 12 המתאמנות שקיבלו את הניקוד הכי גבוה מהקהל בגמר, הן אלו שזכו להרכיב את הלהקה הזמנית החדשה. בשונה מעונות קודמות, ב-Produce 48, שולבו גם מתאמנות אשר הגיעו מיפן.

תחילה, הבנות עברו הערכה ראשונית בה מתלמדות מאותה חברה (או מתלמדות שלא חתומות בחברה) הופיעו מול חבר שופטים, שבסוף כל הופעה, העניק להן דירוג רמה הנע בין A-F. לאחר מכן, בכל שבוע, הבנות חולקו לקבוצות חדשות ובהן היו צריכות להרכיב הופעה משיר שניתן להן. שתי קבוצות היו מקבלות את אותו השיר ולבסוף היו צריכות להופיע מול קהל חי. לאחר הופעה של אותו השיר על ידי שתי קבוצות שונות, הקהל היה מצביע לקבוצה שאהב יותר מבין השתיים. הקבוצה שזכתה ליותר קולות מהקהל הייתה מנצחת, והדירוג המספרי (בשילוב עם בונוס על הניצחון) היה מתחלק לדירוג המספרי האישי של כל מתמודדת. לאחר שלב ההופעות החיות היה שלב הצבעה אישי לכל מתמודדת. אחריו, הבנות עם הדירוג המספרי הנמוך ביותר, הודחו.

לאחר ההערכה הראשונית, ניתנה להן הזדמנות נוספת לשנות את החלוקה שלהן לכיתות באמצעות הערכה נוספת. החלוקה המספרית של המתחרות השפיעה משמעותית על החוויה שלהן במהלך הסדרה. מתחרות עם דירוג גבוה יותר נהנו מאפשרויות רבות שנפתחו להן, שלא בדומה למתחרות עם דירוג מספרי נמוך; לדוגמה, מתחרות עם דירוג מספרי גבוה, היו יכולות לבחור את השיר ברצונן להופיע ואת המתחרות איתן הם רוצות להופיע, גם אז הדירוג המספרי השפיע על בחירת הקבוצות של הבנות. הדירוג המספרי מורכב מהצבעות הקהל בלבד, ולא יכול להשתנות על ידי השופטים. דירוג זה הוא שלבסוף הכריע את מיקומן של הבנות בלהקה, כך שלדירוג המספרי יש חשיבות רבה בתוכנית. גם החלוקה לרמות השפיעה על חווית הבנות בתוכנית בכך שהבנות אשר חולקו לרמות נמוכות יותר, קיבלו פחות זמן מסך או בהופעות הכוללות את כלל המתאמנות, הבנות בכיתות נמוכות היו מאחור; כך, הקהל לא יכל באמת להכיר את אופי הבנות, מה שהשפיע על הדירוג המספרי של הבנות גם כן. לכן, גם החלוקה לכיתות הייתה משמעותית עבור הבנות ועבור הדירוג המספרי שלהן<ref></ref>

בגמר, הבנות במקומות ה-1–12 זכו להרכיב את IZ*ONE. כלומר, לפי סדר הדירוג, הבנות שהרכיבו את אייזוון הן: ג'אנג וון-יונג, מיאוואקי סאקורה, ג'ו יורי, צ'וי ינה, אן יוג'ין, יאבוקי נאקו, קוון אונבי, קאנג היי-וון, הונדה היטומי, קים צ'א-וון, קים מינג'ו ולי צ'א-יון. בכל העונות של Produce 101, היה מקובל כי המנהיג של הלהקה המורכבת בגמר יהיה המתלמד שזכה במיקום הראשון. לכן, מנהיגת הלהקה הייתה אמורה להיות ג'אנג וון-יונג. עם זאת, בשונה משאר העונות, החליטו החברות לערוך הצבעה, ולבסוף נבחרה קוון יונבי להיות המנהיגה של אייזוון.

כחלק מההכנות הניהוליות של Produce 48 סוכם כי החברות Pledis ו-Stone Music הן אלו שינהלו את הלהקה, אך בספטמבר 2018, OFF THE RECORD Entertainment הודיעו כי הם אלו שינהלו את הלהקה במקום זאת.<ref></ref><ref></ref>

==== דירוג חברות הלהקה במהלך התוכנית ====
{| class="wikitable mw-collapsible mw-collapsed"
|-
!שם
!הערכה ראשונה
!הערכה שנייה
!הערכה שלישית
!הערכה רביעית
!הערכה חמישית
!הערכה שישית
!הערכה שביעית
!הערכה שמינית
!הערכה תשיעית (גמר)
!חלוקת כיתה ראשונה
!חלוקת כיתה שנייה
|-
|קוון אונבי
|25
|4
|3
|5
|5
|5
|11
|11
|7
|A
|C
|-
|מיאוואקי סאקורה
|1
|5
|5
|3
|4
|7
|1
|2
|2
|A
|A
|-
|קאנג היי-וון
|38
|39
|40
|41
|25
|3
|2
|3
|8
|F
|F
|-
|צ'וי ינה
|7
|6
|6
|7
|9
|16
|18
|19
|4
|A
|B
|-
|לי צ'א-יון
|29
|10
|10
|10
|10
|17
|10
|12
|12
|A
|A
|-
|קים צ'א-וון
|21
|20
|21
|30
|28
|15
|12
|15
|10
|B
|B
|-
|קים מינג'ו
|13
|17
|17
|19
|15
|6
|22
|20
|11
|D
|C
|-
|יאבוקי נאקו
|14
|28
|27
|16
|7
|2
|7
|7
|6
|F
|A
|-
|הונדה היטומי
|30
|46
|47
|22
|12
|12
|9
|9
|9
|C
|A
|-
|ג'ו יורי
|10
|18
|19
|18
|19
|10
|16
|16
|3
|A
|F
|-
|אן יוג'ין
|2
|2
|2
|2
|2
|4
|17
|10
|5
|B
|A
|-
|ג'אנג וון-יונג
|3
|3
|4
|4
|3
|1
|8
|8
|1
|B
|B
|}

=== 2018: בכורה קוריאנית עם Color*Iz ===
הלהקה בטקס פרסי האמנים האסייתיים, 2018
לאחר שידור Produce 48, עשתה הלהקה את הופעת הבכורה ב-29 באוקטובר 2018, עם מיני-אלבום בשם "COLOR*IZ", מתוכו יצא הסינגל המוביל "La Vie en Rose".<ref></ref><ref></ref> המיני-אלבום זכה להצלחה רבה, שכן הגיע למקום שני במצעד האלבומים של Gaon, ונמכרו למעלה מ-225,000 עותקים. גם האלבום וגם הסינגל המוביל נכנסו למצעדי שירי ואלבומי העולם הדיגיטליים של בילבורד.<ref></ref> ביממה הראשונה לצאתו, נמכרו כ-34,000 עותקים של המיני-אלבום, והוא היה למיני-אלבום הבכורה של להקת-בנות קייפופ הנמכר ביותר ביומו הראשון.<ref></ref><ref></ref> הצלחת מיני-אלבום הבכורה של הלהקה הובילה לזכייתן בפרס "אמניות החדשות של השנה" במספר טקסי פרסים כגון פרסי דיסק הזהב ופרסי המוזיקה של סיאול.

לקראת פרסום אלבום הבכורה, ערכה הלהקה הופעה בשם "COLOR*IZ- Show Con", באולימפיק הול שבסיאול. הכרטיסים להופעה נמכרו תוך מספר דקות מרגע פתיחת אפשרות הקנייה לקהל.<ref></ref><ref></ref>

ב-1 בנובמבר, הופיעה הלהקה לראשונה בתוכנית המוזיקה קוריאנית אם קאונטדאון של Mnet.<ref></ref> שבוע לאחר מכן, זכתה הלהקה בפעם הראשונה בתוכנית מוזיקה, לאחר עשרה ימים מהבכורה שלהן, מה שהפך אותן ללהקה שהשיגה הכי מהר את הניצחון הראשון לאחר הבכורה, באותה התקופה.<ref></ref> הקליפ של סינגל הבכורה שבר גם הוא שיאים, בכך שביום הראשון לשחרורו ביוטיוב הוא צבר כ-4.5 מיליון צפיות והפך לקליפ הבכורה של אמן קוריאני שזכה לכמות הצפיות הגדולה ביותר ב-24 שעות הראשונות לצאתו, באותה תקופה.<ref></ref>

=== 2019: בכורה יפנית ===
ב-6 בפברואר 2019, פרסמה הלהקה את השיר הראשון שלהן ביפנית, ששמו "Suki to Iwasetai", דרך חברת ההקלטות EMI יפן. גם הבכורה היפנית של IZ*ONE זכתה להצלחה רבה, עם מכירות של למעלה מ-250,000 מכירות ודירוג השיר במקום השני במצעד הסינגלים של Oricon. ב-8 במרץ, זכה הסינגל לתואר פלטינה על ידי איגוד תעשיית ההקלטות היפני (RIAJ), עם מכירות של למעלה מ-250,000 עותקים, והיה לסינגל הפלטינה הראשונה של הלהקה.<ref name="Oricon News"></ref> ב-20 בינואר, הופיעה הלהקה לראשונה ביפן, ב-Tokyo Dome City Hall. בהופעה, הן ביצעו את הסינגל היפני "Suki to Iwasetai".<ref></ref> ב-25 בינואר, יצא הקליפ לסינגל. ב-9 במרץ, הוציא הדי-ג'יי האנגלי ג'ונאס בלו גרסה חדשה לשירו "Rise", בהשתתפות חלק מחברות הלהקה.<ref></ref>

ב-1 באפריל, פרסמה הלהקה את המיני-אלבום השני שלה, ששמו Heart*Iz.<ref></ref> הן שברו שיא אישי כאשר הוזמנו כ-200,000 עותקים בהזמנה מוקדמת.<ref></ref> עם יציאתו, הגיע המיני-אלבום למקומות הראשונים במצעד האלבומים של Gaon ובמצעד אלבומי העולם של Oricon. בשבוע הראשון ליציאתו, נמכרו למעלה מ-130,000 עותקים, ובכך קבעו שיא חדש ללהקת בנות באותה תקופה.<ref></ref><ref></ref> בנוסף, הגיע המיני-אלבום למקום השישי במצעד אלבומי העולם של בילבורד.<ref></ref> ב-10 באוקטובר, זכה המיני-אלבום לתואר פלטינה על ידי KMCA, הודות למכירות של למעלה מ-250,000 עותקים. הסינגל המוביל, "Violeta" הגיע למקומות ה-5 וה-18 במצעד הדיגיטלי של Gaon ובקיי-פופ הוט 100, בהתאמה, וכן למקום 8 במצעד שירי העולם הדיגיטליים של בילבורד.<ref></ref>

ב-8 ביוני, החלה הלהקה את סיבוב ההופעות שלה, בשם "Eyes on Me", באצטדיון המקורה ג'אמסיל שבסיאול.<ref></ref> זמן קצר לאחר פתיחת המכירה לקהל הרחב, כל הכרטיסים אזלו. החברה הודיעה כי תוסיף תאריך הופעה נוסף, ב-7 ביוני.<ref></ref> במהלך ההופעות, ביצעה הלהקה גם שירים חדשים, בהם "Ayayaya" ו-"So Curious"; וכן הופיעו בתור תת-להקות.<ref></ref> במהלך סיבוב ההופעות, הלהקה ביקרה והופיעה ב-8 ערים בחמש מדינות שונות (קוריאה הדרומית, תאילנד, טאיוואן, הונג קונג ויפן), והופיעו מול כ-81,000 מעריצים בסך הכל.

IZ*ONE בשנת 2019
ב-26 ביוני, פרסמה הלהקה את הסינגל היפני השני שלה, "Buenos Aires" (בואנוס איירס). הסינגל הגיע למקומות הראשונים במצעדי המוזיקה ביפן, בהם מצעד הסינגלים של Oricon ובילבורד יפן הוט 100. ביולי, הוסמך הסינגל לתואר פלטינה על ידי איגוד תעשיית ההקלטות היפני (RIAGJ).<ref></ref> ב-6 ביולי, השתתפה הלהקה בכנס KCON, אשר התקיים במדיסון סקוור גארדן שבניו יורק. ב-25 בספטמבר, הוציאה הלהקה את הסינגל היפני השלישי שלהן, ששמו "Vampire". בדומה לסינגלים הקודמים, הגיע "Vampire" למקומות גבוהים במצעדים שונים ביפן, הודות למכירות של למעלה מ-200,000 עותקים בשבוע הראשון. בהמשך, הוסמך הסינגל לתואר זהב על ידי איגוד תעשיית ההקלטות היפני. זהו הסינגל היפני היחיד של הלהקה שנכנס למצעד הקיי-פופ הוט 100 של בילבורד, בו הוא הגיע למקום ה-54.

בעקבות ההצלחה של הלהקה, הן היו לאמניות החדשות המובילות בחצי הראשון של השנה ב-Oricon, עם רווח של כ-5.5 מיליארד וון דרום קוריאני (כ-5.5 מיליון דולר וכ-17 מיליון שקלים).<ref></ref> באותה השנה, השתתפה הלהקה כאמניות אורחות ב-"Tokyo Girls Collection" במספר ערים.

==== סקנדל ההצבעות של Mnet ====
בין קידום תוכן יפני וההכנה להוצאת אלבום אולפן שלם, התברר כי הבמאי מטעם Mnet האחראי על מספר סדרות הישרדות ובהן כל העונות של Produce 101 בחר מטעמו את הרכב הלהקות של הבנות ואף הסכים לעשות שינויים בהרכב על ידי קבלת שוחד מחברות בידור שונות.<ref></ref><ref></ref><ref></ref> העלאת הסקנדל לאוויר גרמה ל-IZ*ONE וללהקות אחרות שנבנו בדרך דומה לעצור את כל אשר תכננו לקדם. האלבום הראשון של הלהקה נדחה, וכן פעילויות שונות לקידום הלהקה ביפן ובקוריאה הדרומית, בהן הסרט הדוקומנטרי "Eyes on me: the movie", העוסק בההופעות הראשונות של הלהקה. חברת ההקלטות הכריזה על הפסקת פעילות הלהקה עד שעניין ההצבעות יתבהר.<ref></ref><ref></ref><ref></ref><ref></ref><ref></ref>

הסקנדל נלקח לבית משפט ונחקר, ובסופו התברר עניין השוחד לגבי ההצבעות. בנוסף, התברר כי שתי חברות בלהקה לא היו אמורות להיכלל בה. בית המשפט הורה לפרסם את שמות המתמודדות שכן היו אמורות להיכלל בהרכב, אך הורה לא לחשוף את שמות הבנות שנכללו במרמה. הידיעה כי חלק מהבנות לא היו אמורות להיכלל בלהקה הובילה לשנאה רבה מצד מעריצים קוריאניים, וחלקם אף קראו ל-IZ*ONE להתפרק, דבר שהאריך את השהיית הפעילות. ב-6 בינואר 2020, הודיעה CJ Entertainment כי הצליחה להגיע להסכם עם אנשי התעשייה, כך שהלהקה תמשיך לפעול ולהישאר במבנה המקורי שלה.<ref></ref><ref></ref>

=== 2020: Bloom*Iz, Oneiric Diary, Twelve, One-reeler / Act IV ===
בפברואר 2020, הוציאה הלהקה את אלבום האולפן הראשון שלה, Bloom*Iz, ומתוכו יצא הסינגל המוביל "Fiesta".<ref></ref><ref></ref> ב-23 בפברואר, שבר האלבום את שיא המכירות לאלבום של להקת בנות בשבועו הראשון, כאשר נמכרו כ-356,313 עותקים. בנוסף, הוא היה לאלבום הראשון של להקת בנות שעקף את רף המכירות של 300,000 עותקים בשבוע הראשון. ב-9 באפריל, זכה האלבום לתואר פלטינה על ידי תאגיד תוכן המוזיקה הקוריאני, לאחר שנמכרו למעלה מ-390,000 עותקים. בנוסף, הגיע האלבום למקומות הראשונים במצעד אלבומי העולם של Oricon.<ref></ref>

ב-15 ביוני, הוציאה הלהקה את המיני-אלבום השלישי שלהן, ששמו Oneiric Diary, מתוכו יצא הסינגל המוביל "Secret Story of the Swan". הקליפ לסינגל המוביל תוכנן לצאת גם הוא ב-15 ביוני, אך נדחה ל-16 ביוני. המיני-אלבום הגיע למקום השני במצעד האלבומים של Gaon, עם למעלה מכירות של למעלה מ-510,000 עותקים. המיני-אלבום היה לאחד מתוך שני אלבומים של להקות בנות שזכו לתואר פלטינה כפולה על ידי תאגיד תוכן המוזיקה הקוריאני. האלבום השני שזכה לתואר היה More & More של טווייס.

ב-13 בספטמבר, קיימה הלהקה את ההופעה האינטרנטית הראשונה שלהן, ששמה "Oneiric Theater".<ref></ref> ב-21 באוקטובר, הוציאה הלהקה את אלבום האולפן היפני הראשון שלהן, Twelve. האלבום הגיע למקומום הראשונים במצעד האלבומים של Oricon. ב-7 בדצמבר, פרסמה הלהקה את המיני-אלבום הקוריאני הרביעי שלהן, ששמו ONE REELER / ACT IV, ואת הסינגל המוביל "Panorama". המיני-אלבום דורג במקום הראשון במצעד האלבומים של Gaon.<ref></ref> המיני-אלבום היה לפעילות המוזיקלית הרשמית האחרונה של הלהקה לפני פירוקה.

=== 2021: הופעה אחרונה ופירוק הלהקה ===
ב-26 בינואר, הוציאה הלהקה את הסינגל "D-D-DANCE", בשיתוף עם "Universe", אפליקציה המחברת אמני קיי-פופ עם המעריצים ומפיקה תוכן אקסקלוסיבי.<ref></ref> ב-15 בפברואר, נבחרו חמש חברות בלהקה, קוון אונבי, מיאוואקי סאקורה, קים מינג'ו, ג'ו יורי וג'אנג וון-יונג, להשתתף בקמפיין פרסומי לחברת פפסי, והוציאו סינגל בשם "Zero:Attitude", אותו ביצעו יחד עם הזמרת סויו, שהשתתפה גם כן ב-Produce 48' והראפר הקוריאני pH-1. השיר יצא כחלק משיתוף פעולה של פפסי עם חברת הבידור הדרום קוריאנית סטארשיפ אנטרטיינמנט, אליה שייכות יוג'ין וג'אנג וון-יונג.<ref></ref> הלהקה השתתפה באלבום האוסף Rewind : Blossom וביצעה גרסת כיסוי לשיר "!4!3" שבוצע במקור על ידי הלהקה Roo'ra.<ref></ref>

ב-11 בפברואר, הודיעו החברות כי הלהקה תערוך את סיבוב ההופעות האחרון שלהן כלהקה, ששמו "One, The Story", שיערך ב-13 ו-14 באפריל 2021. ההופעות התקיימו באופן מקוון ושודרו לאלפי מעריצים ברחבי העולם. במהלכן, ביצעה הלהקה שירים משמעותיים בקריירה שלהן, מתחילתן כלהקה חדשה ועד עתה. לקראת סוף ההופעות נפרדו חברות הלהקה מהמעריצים ואחת מהשנייה, וביקשו להמשיך לתמוך בכלל הפרויקטים שלהן כלהקה ובתוכניות העתידיות. בהופעה האחרונה, ב-14 באפריל 2021, ביצעה צ'וי ינה בפעם הראשונה שיר אותו כתבה במיוחד, בשם "Parallel Universe".<ref></ref> ב-18 באפריל 2021, עלה הקליפ של "Parallel Universe" לעמודי היוטיוב וה-V Live הרשמיים של הלהקה. הקליפ כולל קטעי וידאו קצרים של חברות הלהקה כאשר הן מתכוננות להופעות האחרונות.<ref></ref> ב-29 באפריל 2021, העלו חברות הלהקה תמונות פרידה לעמודי הרשתות החברתיות שלהן.<ref></ref><ref></ref>

להקות שנבנו בעונות התוכנית Produce 101 ידועות כלהקות זמניות, הפועלות במשך שנתיים וחצי על מנת להעלות את הפופולריות של חברי הלהקה, ולבסוף כולם חוזרים לחברה לה הם שייכים. בינואר 2021, כשלושה חודשים לפני סיום החוזה של הלהקה, הודיעה CJ Entertainment כי פנתה לחברות התקליטים של הבנות על מנת להסכים להארכת חוזה הלהקה. כחודש לסיומי החוזים, הודיעה החברה כי הארכת החוזים נכשלה, והלהקה תתפרק באופן רשמי, כפי שתוכנן, ב-29 באפריל 2021.

ב-21 באפריל 2021, עם ההכרזה על פירוק הקבוצה, בסיס המעריצים הרשמי של הקבוצה, המכונים WIZ*ONE, פתח ביוזמת גיוס כספים בשם "Parallel Universe", בניסיון למנוע מהלהקה להתפרק. היוזמה נקראה על שם שיר שכתבה על ידי צ'וי ינה ובוצע לראשונה בהופעה האחרונה של הלהקה, "One, The Story", בתהליך גיוס הכספים, ראשי הפרויקט פעלו על מנת שיוכלו להתחבר לחברת בידור קיימת או להציג את עצמם כחברה ובכך לנהל משא ומתן עם החברות האחראיות על בנות הלהקה ולהציע להן הארכת חוזה. במסגרת היוזמה גויסו למעלה מ-3 מיליון דולרים.<ref></ref>

ב-19 ביוני 2021, הודיעה CJ Entertainment כי היא מודעת להליך גיוס הכספים ופנתה לחברות התקליטים בנוגע להארכת חוזה. לאחר מכן, הוסיפו כי הם חשפו עבור החברות התקליטים של הבנות מגוון אפשרויות עבור החוזה, ושמלבד מחברה אחת, אין התנגדות להארכה.<ref></ref> החברה אף הודיעה כי אם יאריכו את החוזים, הם יממנו את כל עלויות הקידומים והפעילויות של הלהקה. ב-6 ביולי 2021, הודיעה החברה כי המשא ומתן להארכת החוזים נכשל והלהקה תישאר מפורקת.<ref></ref>

== חברות הלהקה ==
* קוון און-בי (בקוריאנית: 권은비; באנגלית: Kwon Eun-bi)
* מיאוואקי סאקורה (ביפנית: 宮脇咲良; בקוריאנית: 미야와키 사쿠라; באנגלית: Miyawaki Sakura)
* קאנג היי-וון (בקוריאנית: 강혜원; באנגלית: Kang Hye-won)
* צ'וי ינה (בקוריאנית: 최예나; באנגלית: Choi Ye-na)
* לי צ'א- יון (בקוריאנית: 이채연; באנגלית: Lee Chae-yeon)
* קים צ'א- וון (בקוריאנית: 김채원; באנגלית: Kim Chae-won)
* קים מינג'ו (בקוריאנית 김민주; באנגלית: Kim Min-ju)
* יאבוקי נאקו (ביפנית: 矢吹奈子; בקוריאנית: 야부키 나코; באנגלית: Yabuki Nako)
* הונדה היטומי (ביפנית: 本田仁美; בקוריאנית: 혼다 히토미; באנגלית: Honda Hitomi)
* ג'ו יורי (בקוריאנית: 조유리 באנגלית: Jo Yuri)
* אן יוג'ין (בקוריאנית: 안유진 באנגלית: Ahn Yujin)
* ג'אנג וון-יאנג (בקוריאנית: 장원영 באנגלית: Jang Won-young)

== דיסקוגרפיה ==
בשמותיהם של האלבומים והמיני-אלבומים הקוריאניים מתקיים משחק מילים. בשמם של אלבומים הראשונים, קיימת כוכבית ולאחריה הצירוף "IZ", בהמשך ישנם מיני-אלבומים עם המילה "ONE", וכך הם מייצרים את השם IZ*ONE.

=== אלבומי אולפן ===
בקוריאנית
* Bloom*Iz (2020)

ביפנית
* Twelve (2020)

=== מיני-אלבומים ===
בקוריאנית
* Color*Iz (2018)
* Heart*Iz (2019)
* Oneric Diary (2020)
* One-reeler / Act IV (2020)

ביפנית
* Suki to Iwasetai (2019)
* Buenos Aires (2019)
* Vampire (2019)

== פילמוגרפיה ==
=== סרטים ===
{| class="wikitable"
! שנה
! שם
! תפקיד
! הערות
! סימוכין
|-
| 2020
| Eyes on Me: The Movie
| עצמן
|
|<ref></ref>
|}

=== תוכניות ריאליטי ===
{| class="wikitable"
!שנה
! שם
! רשות שידור
! הערות
! סימוכין
|-
| 2018
| Iz*One Chu
| Mnet
| תוכנית הריאליטי הראשונה של הלהקה, התוכנית כללה את המסע שלהן מהרגע בו זכו ב-PRODUCE 48 ועד לבכורה
|<ref></ref>
|-
| rowspan="3" | 2019
| Iz*One's First Steps in Japan
| AbemaTV
| מדריך טרום-בכורה למופעי מגוון יפניים
|<ref></ref>
|-
| Iz*One City
| Pooq, SBS Mobidic
|
|<ref></ref>
|-
| Iz*One Chu – Secret Friend
| rowspan="2" | Mnet
|ריאליטי על הבנות שבמהלכו גם שיחקו במשחק 'חבר סודי'- גרסה קוריאנית לגמד וענק
|<ref></ref>
|-
| rowspan="3" | 2020
| Iz*One Chu – Fantasy Campus
|
|<ref></ref>
|-
| Iz*One Eat-ing Trip
| U+ Idol Live
|תוכנית ריאליטי בה הבנות משלימות יחדיו משימות עבור אוכל.
|<ref></ref>
|-
| Iz*One Chu – ON:TACT
| Mnet
|תוכנית ריאליטי המלווה את אייזוון עם מספר משימות.
|<ref></ref>
|-
| rowspan="3" | 2021
| Iz*One Eat-ing Trip 2
| U+ Idol Live
|עונה שנייה לתוכנית הריאליטי בה הבנות משלימות יחדיו משימות עבור אוכל.
|<ref></ref>
|-
| Fantastic I*z: Hidden School
| Universe App
|תוכנית בידור דרך UNIVERSE בה הבנות בבית ספר וביכולתן לבצע קסמים. בתוכנית הן ביצעו מספר משימות.
|<ref></ref>
|-
| Iz*One Eat-ing Trip 3
| U+ Idol Live
|עונה שלישית לתוכנית ריאליטי בה הבנות משלימות יחדיו משימות עבור אוכל.
|<ref></ref>
|-
|2018-2021
|ENOZI CAM, ENOZI CAM+
|Youtube, V-Live
|תוכנית ריאליטי שמלווה את הבנות מרגע הבכורה את פירוק הלהקה. התוכנית מכילה וולוגים של הבנות, מאחורי הקלעים ועוד. לתוכנית כ-100 פרקים וכל פרק באורך של 15–30 דקות.
|<ref></ref>
|-
|}

== הופעות ==
=== סיבובי הופעות ===
* ההופעה הראשונה של אייזוון: "Eyes On Me" בשנת 2019

=== קונצרטים עצמאיים ===
* Color*Iz Show-Con Showcase (2018)<ref></ref><ref></ref>
* הופעה לציון הבכורה היפנית של אייזוון (2019)<ref></ref>

=== הופעות אינטרנטיות ===
* ההופעה המקוונת הראשונה של אייזוון: "ONERIC THEATER" בשנת 2020.
* ההופעה המקוונת השנייה של אייזוון: "One, The Story" בשנת 2021.

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:להקות בנות דרום קוריאניות
קטגוריה:להקות קיי-פופ